Namminersorlutik inuussutissarsiutillit 1.000.000 kr. ataallugit kaaviiaartitaqartunut NAATSORSUIFFISSAQ  S24
Quppernerni marluusuni qupperneq siulleq - NAATSORSUUTIT INERNERI
	
	

	
Ateq 
	
Atitit tamaasa allakkit


	Inuup normua
	Inuttut normut (CPR-nr.) allaguk.

	
CVR-normu
	
Suliffeqarfiutivit CVR-normua allaguk.

	
	

	Ukiumi aningaasarsiorfimmi naatsorsuutit inerneri 20___
	Ukioq aningaasarsiorfiit allaguk.

	
Isertitat - suliffeqarfik
	
Ukiup ingerlanerani suliffeqarfiutiga qanoq isertitaqartigisimava?

	
Ingerlaannaq akilersillugit tunisat
	
Ukiup ingerlanerani qanoq tunisaqartigisimavunga?

Isertitaqaatigisimasatit tamarmik pineqarput. 
· Tunisimasatit tamarmik. Nioqqutissanut kiffartuussinernullu tamanut atuuppoq.
· Aningaasanik, MobilePay-ikkut, Dankort atorlugu akiligassiissutitulluunniit tunineqarsimasut pineqarput.
· Ukioq kaajallallugu atuuppoq. Ulloq tunisivik tassaavoq ulloq niuernermik isumaqatigiiffik.
· Ukiup siuliani niuernissamik isumaqatigiissusiorsimaguit ukiorli manna akiliutit tigullugit, nalinga uani ALLANNEQASSANNGILAQ kisianni  '01.01.20_-mi akiligassallit ataani allanneqassaaq
· Tunisineq pisimappat ukiortaamili akiliisoqarsimanngippat, akiliut amigaataasoq uani akiligassat 31.12.20_-milu allanneqassapput.
· Aalisartunut immersugassaq S25 immersorneqassaaq. Aalisartut piniartullu kalaalimineerniarfimmi, paaqqinnittarfinnut tunisat tunisallu allat kisitsinermi ilanngunneqassapput. Tunitsivinnut tunisinerit allaffissami allami allanneqassapput. 



	Akiligassallit 31.12.20__
	Ukiup naanerani sullitannit qanoq akiitsoqarfigineqartigivunga?

Tunisaqarsimiaguit sulili akilerneqarnak, nalinga uani allassavat.


	Akiligassallit 01.01.20__
	Ukioq aallartinngitsoq suli tunisimasanni, suli ukiup aallartinnerani akiliutinik tigusaqanngilanga?

· Ukioq suli aallartinngitsoq tunisaqarsimaguit, ukiullu aallartinnerani suli akilerneqarsimanani, aamma ilanngullugu naatsorsuutissavat.
· Ukiup aallartinnerani akiliutigineqartussat ilaat suli amigaatigigukkit amigaataasut kisiisa nalunaarsussavatit.

Malugiuk- S24 aamma naatsorsuineq ukioq kingulleq suliarereersimagukku, pappiaqqani taakkunani kisitsisit siornarnisat nassaarisinnaasagakkit.

	
Ukiumi kaaviaartitat
	
Kisitsisit pingasut qulaani allassimasatit katissavatit, uanilu inernera allallugu. 

· Ingerlaannaq akilersillugit tunisat
· Ukiup naanerani Akiligassallit ILANNGULLUGIT
· Ukiup naanerani Akiligassallit ILANNGUNNAGIT.

	
Nioqqutissanik pisineq/atortussat
	
Tuniniagassannik, tuniniagassannuulluunniit atortussannik sunik pisinikuuit?

Inuussutissarsiutip ingerlannissaanut siunertaqarluni pisiarisimasanut tamanut atuuppoq. 
· Nioqqutissanut kingusinnerusukkut tuniniagassanut atuuppoq.
· Atortussanut, tunisassiassanut pisiniarnernut ass. sananermi kiffartuussinerniluunniit allani atuuppoq.
· Pisiniarfiup aaqqissuunnissaanut pisiniarnernut ATUUTINNGILAQ. 
· Nittarsaassinermut ATUNNGILAQ.
· Assersuutigalugu naatsorsuuserinermut, inuussutissarsiornermilu ininut eqqiaanernut atortunik pisinarnernut ATUUTINNGILAQ. 


	Nioqqutissanut tunngatillugu akiligassaqarfiit 31.12.20___
	Nioqqutissat pisiarisimasatit ukiullu naanerani suli akilersimanngisatit qanoq naleqarpat?

Uani pineqarpoq pisinissamut isumaqatigiissusiorsimanersutit akiliisimanersutillu. 

Nioqqutissap assartorneqarnera sulilu pisiniarfimmut apuussimannginnera apeqqutaanngilaq.


	Nioqqutissat tigummisat 01.01.20___
	Ukiup aallartinnerani nioqqutissaatitit peqqumaasivimmiittuutitit qanoq naleqarpat? 
 
Nioqqutissap assartorneqarnera sulilu pisiniarfimmut apuussimannginnera apeqqutaanngilaq. 

Nioqqutissaq tunineqarnermini peqqumaasivimmiikkunnaartarpoq. Taamaammallu pisisumut assartorneqarnersoq apeqqutaanngilaq.

Peqqumaasivimmiittuutivit nalingi pisininni akigitinneqarsimasut atorlugit naatsorsorneqassapput. 


	Nioqqutissanut akiligassaqarfiit 01.01.20___

	Ukiup aallartinnerani nioqqutissat pisiarisimasatit sulili akilersimanngisatit qanoq naleqarpat?


	Nioqqutissat tigummisat 31.12.20___
	Ukiup aallartinnerani nioqqutissaatitit peqqumaasivimmiittut qanoq naleqarpat? 
  
Nioqqutissat pisiarineranniit peqqumaasivimmiittuutitut kisitsisinut ilaalertarput - suli assartorneqarmata tigusimanngikkaluarukkilluunniit.

Nioqqutissaq tunineqarnermini peqqumaasivimmiikkunnaartarpoq. Taamaammallu pisisumut assartorneqarnersoq apeqqutaanngilaq.

Peqqumaasivimmiittuutivit nalingi pisininni akigitinneqarsimasut atorlugit naatsorsorneqassapput.


	Nioqqutissat nammineq atukkat
	Nioqqutissat pisiarisimasakka tuniniarnagit nammineq atorsimasakka qanoq naleqarpat?

Atortussanik pisiniarnernut nammineq atorsimasannut atuuppoq. 
Nioqqutissaq atoriarlugu tuniniarsimagukku nioqqutissap pisiarinerani nalinga naatsorsuinermi atorneqassaaq.







	Ingerlatami nioqqutissat atukkat ukiumut
	Nioqqutissanut atuinerit kisitsisit arfinillit siuliani allassimasut atorlugit kisissavat.

· Nioqqutissanik/atortussanik pisinerit
· Nioqqutissanut tunngatillugu akiligassaqarfiit 31.12.20__ ILANNGULLUGIT
· Nioqqutissat tigummisat 01.01.20__ ILANNGULLUGIT
· Nioqqutissanut tunngatillugu akiligassaqarfiit 01.01.20__ MINILLUGIT
· Nioqqutissat tigummisat 31.12.20__ MINILLUGIT
· Nioqqutissat nammineq atukkat ILANNGUNNAGIT


	Sulisut akissarsiaat (A10)
	Sulisut akissarsiaannut aningaasartuutikka katillugit qanoq amerlatigippat? 

Aningaasartuutit sulisut akissarsiaannut attuumassusillit tamaasa naatsorsussavatit. 
· Tapinut aamma ajunngitsorsianut atuuppoq.
· Akeqanngitsumik ajunngitsorsiat tassaapput ajunngitsorsiat sulisitsisup akiligai sulisuminullu atugassiissutigisai. Assersuutgalugu akeqanngitsumik biileqarneq, internet aamma ineqarneq.
· Soraarnerussutisiassat sulisitsisumit akilerneqartut ilanngullugit. Soraarnerussutisiassanut sulisitsisup sulisoq sinnerlugu akilertaagaanut atuutinngilaq.
· Suliffieqarfivit kontoaniit illit nammineq kontonnut nuussineq ATUUTINNGILAQ.
· Akileraarutit A-t aamma AMA akissarsiassanik tunniussinermi ilanngullugit akilerneqartartut aamma ilaassapput. 

Ilanngullugu eqqaamajuk, akissarsiat akeqanngitsumillu ajunngitsorsiat Sulinal.nanoq.gl-mut nalunaarutigineqassammata.  


	Isertitat allat akileraaruteqaataasussat
	Pingaarnertut inuussutissarsiutigisama saniatigut allanik sunik isertitaqarpunga?

Aningaasanngorlugit tunisaqarnerup saniatigut ass. Kiffartuussinermi kajumissaatissiisutit, biilinik, umiatsianik, inimilluunniit attartortitsinikkut, ilinniarnermusiaqarnikkut, SIK-miit angalanissamut tapiissuteqarfigineqarnikkut, royalitienit, pikkorissaanerni ajunngitsorsiassanit isertitaqarsimasinnaavutit, taakkualu nalingi uani allassavatit. 




	Isertitat katillugit
	Isertitatit qulaani kisitsisit allassimasatit atorlugit kisissavatit. 

Ukiumi kaaviiaartitat
· Ingerlatami nioqqutissat atukkat ukiumut MINILLUGU
· Sulisut akissarsiaat (A10) MINILLUGU
· Isertitat allat akileraaruteqaataasussat ILANNGULLUGIT


	Ingerlatsinermut aningaasartuutit - Inuussutissarsiutigalugu namminersorluni ingerlataqarnermut tunngasut
	Inuussutissarsiutinnut tunngatillugu aningaasartuutikka katillugit qanoq amerlatigippat?

	
	

	Inuussutissarsiutip avataatigut biili atorneqarpa
	Biiliussisarnera inuussutissarsiutitut taamaallaat ingerlattarpara immaqaluunniit inuttut aamma ingerlattarpara?

Biilit inuttut atorneqanngisaannarpata aatsaat naameersinnaavutit.

Namminerisamik biilerneq naatsorsuinermi ilaatinneqassanngilaq. Ass. biilit inuttut atorneqartarnerat 10%-iuppat inuussutissarsiornermilu atorneqartarneri 90%-iuppat naatsorsuinermi aningaasartuutit 90%-iat ilaatinneqassaaq. 


	Biilimut aningaasartuutit
	Inuussutissarsiorninni biilinut qanoq aningaasartuuteqarpunga?

Inuttut biilit atornerini aaqqissortinneri orsussamullu aningaasartuutinut ATUUTINNGILAQ. 
· Biilit inuttut atorlunilu inuussutissarsiutitut atorneqartarsimappat, qaqagukkut inuttut atorneqartarnera qaqugukkullu inuussutissarsiutigalugu atorneqartarnera allassavat. 
· Inuttut biiliutigaluni inuussutissarsiornermi biilernerit inuttut biilernertut nalilerneqartarput.


	Inimik attartornermut akiliut - Suliffeqarfiup attartugaa
	Inuussutissarsiorninni ininut attartukkannut qanoq akiliitigisimavunga?

Inuussutissarsiornermi inini allaffinnut, pisiniarfinnut, toqqorsivinnut, silami nunaminertanut inuussutissarsiornermi atugassanut, sannavinnut il.il atuuppoq.
Inuttut inissianut attartornernut ATUUTINNGILAQ 



	Allaffissorneq
	Uluinnarni suliffeqarfinnut qanoq aningaasartuuteqarpunga?

· Inuussutissarsiornermi qularnaveeqqutinut, software-inut akuersissutinut, sulinermi qarasaasianik pisiniarnermut atuuppoq.
· Allaffiit pisiniarfiillu 100.000 kr. ataallugu aningaasartuuteqarluni pisatsersorneranut atuuppoq.
· Ussassaarinermut takoqqusaarinermilu atuuppoq. 
· Ulluinnarni atortussanut annikitsunut atuuppoq.
· Sullissinernut ass. naatsorsuutinik nalunaarsuinermillu suliaqarnermut ikiuunnermi, ininik inuussutissarsiorfiusunik eqqiaanermut atuuppoq. Kisianni sulisitsisuuffigisaanni toqqaannartumik akissarsianut atussanngilaq.  


	Angallammut inuussutissarsiutigisamut aningaasartuutit
	Inuussutissarsiorninni angallatinut aningaasartuutikka qanoq amerlatigippat?

Iluarsaassinernut, angallatinnut puttasuniinnernut, ukiukkut inissisimavigisaanniit inissisimavinnullu assaartuussinernut aamma angallammut orsussanut atuuppoq. Angallatip inuttut atorneranut ATUUTINNGILAQ. 
· Angallat inuttut atorlunilu inuussutissarsiutitut atorneqartarsimappat, qaqugukkut inuttut atorneqartarnera qaqugukkullu inuussutissarsiutigalugu atorneqartarnera allassavat. 
· Inuttut umiatsiaatigaluni inuussutissarsiorluni umiatsiarnerit inuttut umiatsiarnertut nalilerneqartarput.
· Aalisarnerit inuussutissarsiortutut allagartaqanngikkaanni tunitsivinnullu tunisinngikkaanni inuttut aalisarnertut nalilerneqartarput.
· Aalisarnerit inuussutissarsiortutut allagartaqanngikkaanni tunitsivinnullu tunisinngikkaanni inuttut aalisarnertut nalilerneqartarput. 


	Inuussuutissarsiummut tunngatillugu angalanermi aningaasartuutit
	Inuussutissarsiorninni angalaninni aningaasartuutikka qanoq amerlatigisimappat?

Angalanernut inuussutissarsiornermut tunngasunut taamaallaat atuuppoq.  Inuttut angalanernut ATUUTINNGILAQ.
· Ass. katersuutsitsinernut, angalalluni tuniniaanernut, sullissanut tikeraarluni angalanernut, inuussutissarsiornermut tunngatillugu angalanernut, suliffeqarfimmilu ingerlatsivinnut angalanernut atuuppoq. 
· Kalaallit Nunaanni nunanilu allanut atuuppoq.


	Ilassinninnermi aningaasartuutit
	Suliffeqarfik ussassaarniarlugu qanoq yuisimavunga?

Sinniisoqarnermi sullitanut immaqaluunniit suleqatigisanut suliffeqarfiup suliaqarneranut tunngatillugu aningaasartuutaapput.
Assersuutit:
· Sullissanik ataatsimeeqateqarnermi kaffi
· Sullissanut aaqqissuussinerit
· Sullissanik sulinermut tunngasunik eqqartuinertalimmik nereqatigiinneq

	
	

	
	

	Allat
	Inuussutissarsiutinni aningaasartuutit allat suuppat?

Inuussutissarsiornermut tunngatillugu aningaasartuutit allassimanngitsunut tamanut atuuppoq. 
· Suusinnaappulluunniit. Sulisunut juullikkunni nereqatigiisitsinerit, pikkorissarnerit sulianullu tunngatillugu nutarterineq, sulisut sulineranni sillimasiineq, inuussutissarsiornermi attaveqaatit, 
· Ilaasut akiliisinnaatinnagit annaasaqarnermi aamma atuuppoq, isertitassat tigusinnaanngikkaanni
· Nioqqutissanut kasiikkanut annaasaqaatinut aamma atuuppoq.


	Ingerlatsinermut aningaasartuutit katillugit
	Suliffeqarfiutima ingerlanneqarneranut ataatsimut qanoq aningaasartuuteqarsimavunga?

Qulaani tulleriinni kisitsisit tamaasa katinneranut tamanna naatsorsussavat


	Erniat nalikilliliinerillu sioqqullugit angusat
	Inernerusoq erniat isumakkeerinerillu sioqqullugit naatsorsussavatit isertitanit aningaasartuutit ilanngaatiginerisigut.

· Isertitat katillugit
· Akissarsianut aningaasartuutit katinneri MINILLUGIT
· Ingerlatsinermut aningaasartuutit katinneri MINILLUGIT


	Erniasiat
	Ernianit sunik isertitaqarsimavunga?

· Aningaaserivimmi ernianut atuuppoq.






	Ernianut aningaasartuutit
	Ernianit suut aningaasartuutigaakka?

· Illuutinut, umiatsianut, biilinut allanullu ernianut atuuppoq. (Inuussutissarsiorneq)
· Aningaaserivinnit attartukkanut erniat ilanngullugit (inuussutissarsiorneq).


	Nalikilliliinerit 
	Ukiup ingerlanerani suut annertuut nalingi annikillisimappat?

Suliffeqarfiutit angisuunik ukiuni arlalinni atorneqartunik (ass. umiatsiaq, biilit immaqaluunniit maskiinat) nalinga ukinut arlalinnut agguarneqarsinnaavoq.
Tamanna nalikilliliinermik taaneqartarpoq.

Ass. suliffeqarfiutit maskiinamik pisiniarfimmilluunniit pisiguni, ukiuni arlalinni atorneqassaaq. Taamaammat aningaasartuutit ataatsimut nalunaarsorneqarneq ajorput kisiannili ukiumut arlaleriaq.

Inuussutissarsiornermi nalituut, Umiatsiat, motoorit, biilit inuussutissarsiutigisat, suliffeqarfimmi init, il.il. nalikillilernissaannut periarfissallit.
100.000 kr. sinnerlugu pisinermi atuuppoq. Annikitsumik pisianut atuutinngilaq.

Immersugassami S24-mi quppernermi siullermi nalit allanneqartut suunersut allassavatit. 

Akileraartarnermut aqutsisoqarfimmi nalikillilerinermut malittarisassat takukkit. Naniuk  Ukioq 2013-miit namminersortutut inuussutissarsiortunut nalikillilerinermi malittarisassat pillugit ilitsersuut.

Eqqaamajuk: Nalikilliligassaqaruit immersugassaq S10 immersussagakku.



	Ingerlatsinermi angusat akileraaruteqaataasussat
	Sinneqartoorutit suut akileraarutigissavakka?

Isertitat katinneri malillugit akileraarutissat naatsorsussavatit

· Erniat nalikilliliinerillu sioqqullugit angusaq
· Ernianik aningaasartuutit MINILLUGIT
· Ernianik isertitat ILANNGULLUGIT
· Nalikillilerinerit MINILLUGIT



Quppernerni marluusuni quppernerit aappaat – SULIFFEQARFIUP PIGISAI AKIITSUILU

	Oqimaaqatigiissitsineq
	Oqimaaqatigiisitsineq tassaavoq suliffeqarfiutivit pigisaanik akiitsuanillu nalunaarsuineq. Imatut paasillugu, suut nalillit suliffeqarfiutivit atorsinnaavai aamma qanoq akilerneqarsimappat - ass. aningaaserivimmit taarsigassarsinerit. Oqimaaqatigiisitsineq ukiup naanerani naatsorsorneqartarpoq.

	
	

	PIGISAT
	Pigisat - Ukiup naanerani suliffeqarfiutinni suut naleqarpat?


	Karsimi aningaasaatit
	Aningaasat karsimi uninngasut qanoq amerlatigippat?

· Aningaasanut karsimi uninngasunut atuuppoq.
· Nioqqutissanut aningaasanngorlugit akilerneqarsimasunut suli aningaaserivimmut ilineqanngitsunut atuuppoq.


	Aningaaserivimmi aningaasaatit
	Ukiup naanerani suliffeqarfiup aningaaserivimmi uninngasuutai qanoq amerlatigippat?

	
	

	Akiligassalinnit pissamaatit

	Ukiup naanerani pisisartunit qanoq akiligassaqarfigineqarpunga?


	Pisisartut akiligassaat pissamaatit
	Pisisartuma nioqqutissanik tigoriikkaminnik qanoq akiitsoqarfigitigaannga?

Nioqqutissanut tamanut atuuppoq.


	Suliat ingerlasut
	Sulianut naammassineqareersimasunut sulili akilerneqarsimanngitsunut pisisartuma qanoq akiitsoqarfigitigaannga?

· Ass. illuliornernut atuuppoq.
· Ass. iluarsaassinernut apuuppoq.
· Nalunaarsuinernut, siunnersuinernut, kiffartuussinernullu suli suliarineqartunut atuuppoq.
· Taanna aamma atuuppoq, sulineq aallartissimanngikkaluarpalluunniit, suliniummulli isumaqatigiissut suliarineqareersimappat.
· Isumaqatigiissummi siumut akiliinissamik allassimasoqartinnagu suliaq naammassineqarsimanngippat ATUUTINNGILAQ.




	Pissamaatit allat
	Pisiniartunit qanoq akiitsoqarfigineqarpunga?

· Ass. attartortitsisimaguit atuuppoq
· Ass. ineqarnermut akuersissutinilluunniit siumut akiliisimanermi atuuppoq
· Qularnaveeqqutinut atuuppoq
· Sulisunut suleqatinulluunniit atukkiisimanermi atuuppoq


	Nioqqutissat uninngasuutit
	Nioqqutissanik tunisimanngisannik sunik peqarpunga?

· Nioqqutissanut tuneqqitassanut atuuppoq
· Nioqqutissanut tunisassiareqqitassanut atuuppoq
· Nioqqutissanut piareeqqasunut toqqorsivimmiittunut atuuppoq


	Pigisat atortut
	Sunik timitalimmik angisuunik suliffeqarfiutinni pigisaqarpunga?

Pigisat anisuut suliffeqarfiup pigisai ukiullu arlallit atorsimasaat. Soorlu:
· Angallat
· Biilit
· Maskiinat
· Init inuussutissarsiorfiusut

S24-mi qupperneq 2-mi nalikillilikkat nalingi allassavatit


	Pigisat allat 
	Ukiup naanerani suliffeqarfiutima pigisat allat aningaasanik nalillit suut pigai?

· Suliffeqarfiit allat pigisannut aamma atuuppoq.
· Ass. akuersissutinut pisinnaatitaaffinnullu nalilinnut atuuppoq. 


	PIGISAT KATILLUGIT
	Suliffeqarfiutiga ataatsimut qanoq naleqarpa?

Kisitsisit qulaani allassimasut katikkit.


	AKILIGASSAT
	Pigisat qanoq aningaasalersorneqarpat? Imatut paasillugu suliffeqarfiup pigisai nalillit suminngaanneerpat?

· Ass. imaassinnaavoq piginnittut suliffeqarfimmi namminerisamik aningaasaateqartut  (nammineq aningaasaliissutit).
· Aningaasanut atukkanut ass. aningaasanut suliffeqarfiup aningaaserivimmut allanulluunniit akiitsuanut atuuppoq.
· Akileraartarnermut Aqutsisoqarfimmit akiitsoqarsinnaaneq pingaarnertut soqutigineqarpoq.


	Aningaaserivimmut tunitsivimmulluunniit akiitsut tamakkiisut
	Suliffeqarfiutinni aningaaserivimmut aamma allanut aningaasat taarsigassakka qanoq amerlatigippat?

	
	· Angallatinut, biilinut suliffeqarfimmilu ininut taarsigassarsiat.
· Aningaaserivimmi qaangiilluni tigusinernut aamma minusinut atuuppoq, aningaaserivimmi uninngasutut nalunaarsoreersimatinnagu.
· Ilaquttanut attaveqaatinut aamma suleqatigisanut attartukkanut atuuppoq.
· Inuttut inigisamut, namminerisamik biilinut, umiatsiamut allanulluunniit inuttut pigisanut atuutinngilaq.

	
	

	Nioqqutissarsianut akiligassaqarfiit
	Nioqqutissanut inniminneriikkanut suli akilersimanngisannut qanoq akiitsoqartigivunga?

	
	
Kiffartuussinernut isumaqatigiissutaareertunut atuuppoq.


	Akissarsisitsinermi feeriaqarnersiutissanullu akiitsorineqartut
	Sulisukka suli tigunngisaannik qanoq akissarsiaqarnissaannik neriorsornikuuakka? Aamma sulisut feriepengenik qanoq pissaqartigippat?

	
	
Piffissami sivikitsumi sivisuumilu sulisimasunut atuuppoq.


	Akileraarutit A-nut AMA-mullu akiitsut
	A-mik akileraarutinut aamma  AMA-mut akiligassat e-boksikkut takkussimasut suli akilerneqanngitsut qanoq amerlatigippat.

A-mik akileraarutit aamma AMA-mut akiligassat suli Sulinal.gl-imut akilerneqanngitsut Sulinal.gl-imut suli nalunaarsorneqanngitsut akissarsianut akileraarutinullu atuuppoq. 

	
	

	ESU-miit taarsigassarsiat.
	Namminersorlutik Oqartussat tapiissutinut aaqqiinerinut qanoq akiitsoqarpunga?

	
	

	
	ESU-mik attartukkat tassaapput Namminersorlutik Oqartussat Aalisarnermik, Piniarnermik imaluunniit nunalerinermik ineriartortitsinermut tapiliuttagaat.



	Akiitsut allat
	Aningaasat suut allat suliffeqarfiutima akilernissaanut atorneqarsimappat?

Ass. arlaannut sulisuit akiliussimappatit imaluunniit pisisartumut sullitamulluunniit matussusiissussimappatit.


	AKIITSUT KATILLUGIT
	Suliffeqarfiutima akiitsui katillugit qanoq amerlatigippat?


	31. december 20___-imi nammineq aningaasaliissutit

	Akiitsut ilanngaatigalugit pigisakka nalillit qanoq naleqartigippat?

Nalunaarsuinermi ukioq aamma allaguk.


	Oqarasuaat
	Akileraartarnermut Aqutsisoqarfiup ulluinnarni oqarasuaatit attavigisinnaasaa allaguk.

	
Ulloq
	
Ulloq allaguk.

	
Atsiorneq
	
Atsiorit – Immersukkallu uunga nassiullugu akitax@nanoq.gl.




Akileraartarnermut Aqutsisoqarfik saaffigiuk
E-mail: akitax@nanoq.gl 
Indaleeqqap Aqqutaa nr. 1
Postboks 1605
3900 Nuuk
Oqarasuaat: 34 65 10

